CELEX: 52021DP0444
Language: da
Date: 2021-11-11 00:00:00
Title: Europa-Parlamentets afgørelse af 11. november 2021 om anmodning om ophævelse af Harald Vilimskys immunitet (2021/2073(IMM))

20.5.2022   
               
               
                  DA
               
               
                  Den Europæiske Unions Tidende
               
               
                  C 205/55
               
            
         P9_TA(2021)0444
         Anmodning om ophævelse af Harald Vilimskys immunitet
         Europa-Parlamentets afgørelse af 11. november 2021 om anmodning om ophævelse af Harald Vilimskys immunitet (2021/2073(IMM))
         (2022/C 205/07)
         
            Europa-Parlamentet,
         
                     —
                  
                  
                     der henviser til anmodning om ophævelse af Harald Vilimskys immunitet, som er indgivet af anklagemyndigheden i Wien og fremsendt den 7. maj 2021 af chefen for Østrigs Faste Repræsentation ved EU i forbindelse med en straffesag, og hvorom der blev givet meddelelse på plenarmødet den 20. maj 2021,
                  
               
                     —
                  
                  
                     der har hørt Harald Vilimsky, jf. forretningsordenens artikel 9, stk. 6,
                  
               
                     —
                  
                  
                     der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
                  
               
                     —
                  
                  
                     der henviser til de domme, som Den Europæiske Unions Domstol har afsagt den 21. oktober 2008, 19. marts 2010, 6. september 2011, 17. januar 2013 og 19. december 2019 (1),
                  
               
                     —
                  
                  
                     der henviser til artikel 57, stk. 2 og 3, i den østrigske forfatning,
                  
               
                     —
                  
                  
                     der henviser til forretningsordenens artikel 5, stk. 2, artikel 6, stk. 1, og artikel 9,
                  
               
                     —
                  
                  
                     der henviser til betænkning fra Retsudvalget (A9-0303/2021),
                  
               
                     A.
                  
                  
                     der henviser til, at anklagemyndigheden i Wien har anmodet om ophævelse af medlem af Europa-Parlamentet Harald Vilimskys immunitet med henblik på at indlede en straffesag vedrørende mandatsvig, jf. den østrigske straffelovs § 153, stk. 1 og 3, første tilfælde, medvirken til underslæb, jf. straffelovens § 12, andet alternativ, § 133, stk. 1 og 2, første tilfælde, og misbrug af støtte, jf. straffelovens § 153b, stk. 1, 2 og 3;
                  
               
                     B.
                  
                  
                     der henviser til, at Harald Vilimsky arbejdede som finansmedarbejder for Østrigs Frihedspartis (FPÖ) gruppe i nationalforsamlingen fra den 27. oktober 2006 til den 23. oktober 2019; der henviser til, at han blev valgt til Europa-Parlamentet ved valget i maj 2019;
                  
               
                     C.
                  
                  
                     der henviser til, at Harald Vilimsky fra den 1. oktober 2011 til den 13. august 2019 angiveligt misbrugte sin beføjelse til at disponere over bankkonti tilhørende FPÖ's parlamentariske gruppe i den østrigske nationalforsamling ved at foranledige betaling af regninger for mobiltelefonitjenesteydelser, der blev benyttet rent privat af tredjemand, gennem regelmæssig opkrævning fra FPÖ-gruppens konto og derigennem påføre FPÖ-gruppen et formuetab;
                  
               
                     D.
                  
                  
                     der henviser til, at han angiveligt brugte det omkostningsbidrag, der var tildelt FPÖ-gruppen, til andre formål end dem, der er fastlagt i § 1 i den østrigske Klubfinanzierungsgesetz (lov om finansiering af parlamentsgrupper) fra 1985 (KlubFG), idet han angiveligt vidste, at det drejede sig om tjenesteydelser, der ikke havde noget med partiet at gøre;
                  
               
                     E.
                  
                  
                     der henviser til, at den påståede strafbare handling ikke vedrører meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
                  
               
                     F.
                  
                  
                     der henviser til, at Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
                  
               
                     G.
                  
                  
                     der henviser til, at artikel 57, stk. 2 og 3, i den østrigske forfatning lyder således:
                     
                        »2.   Nationalrådets medlemmer kan kun med Nationalrådets samtykke arresteres for en strafbar handling, undtagen hvis de gribes på fersk gerning. På samme måde kræver det Nationalrådets samtykke at foretage husundersøgelser hos medlemmer af Nationalrådet.
                     
                     
                        3.   Uden Nationalrådets samtykke kan dets medlemmer i øvrigt kun retsforfølges for en strafbar handling, hvis det er åbenbart, at denne handling ikke har nogen tilknytning til den pågældendes politiske virksomhed. Myndighederne skal dog indhente udtalelse fra Nationalrådet om en sådan tilknytning efter anmodning fra det pågældende medlem eller en tredjedel af medlemmerne af det stående udvalg med kompetence i sådanne sager. I tilfælde af en sådan anmodning skal myndighederne straks opgive eller afbryde enhver retsforfølgning.«;
                     
                  
               
                     H.
                  
                  
                     der henviser til, at Parlamentet på den ene side ikke kan sidestilles med en domstol, og at medlemmet på den anden side i forbindelse med en procedure om ophævelse af immunitet ikke kan betragtes som en »anklaget« (2);
                  
               
                     I.
                  
                  
                     der henviser til, at formålet med parlamentarisk immunitet er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af deres parlamentariske hverv, og som ikke kan adskilles fra dette hverv;
                  
               
                     J.
                  
                  
                     der henviser til, at Parlamentet i denne sag ikke har fundet noget bevis på fumus persecutionis, dvs. faktiske omstændigheder, der tyder på, at hensigten bag retssagen kan være at skade et medlems politiske virksomhed og dermed Europa-Parlamentet;
                  
               
            1.   
            
               vedtager at ophæve Harald Vilimskys immunitet;
            
         
         
            2.   
            
               pålægger sin formand straks at sende denne afgørelse og det kompetente udvalgs betænkning til Republikken Østrigs kompetente myndigheder og Harald Vilimsky.
            
         
         
            (1)  Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23; Domstolens dom af 19. december 2019, Junqueras Vies, C-502/19, ECLI:EU:C:2019:1115.
         
            (2)  Rettens dom af 30. april 2019, Briois mod Parlamentet, T-214/18, ECLI:EU:T:2019:266.